Alle 7 finalister til Årets Bil 2026 er elektriske

For første gang nogensinde er alle finalister i Årets Bil i Danmark fuldelektriske. Efter to dages intens testkørsel på FDM Jyllandsringen har juryen skåret 28 kandidater ned til syv – og resultatet markerer et vaskeægte skifte i dansk bilhistorie.

At alle finalister er elbiler, siger alt om hvor hurtigt udviklingen går. For bare få år siden skulle man lede længe efter en stikkontakt i finalefeltet. Nu er det benzin- og dieselbilerne, der er forsvundet – helt.

De syv finalister, som kæmper om titlen, er:

Firefly

Kia EV4

Mercedes-Benz CLA

Renault 4

Renault 5 / Nissan Micra

Toyota C-HR+

Zeekr ZX.

Et felt, der spænder fra folkelige elbiler til futuristiske designstudier – og hvor både gamle kendinge og nye kinesiske mærker blander sig side om side.

For danske bilkøbere er det et klart tegn på, hvor markedet bevæger sig hen: Elbilen er ikke længere fremtiden. Den er nutiden. Og konkurrencen mellem producenterne bliver hårdere for hvert år, hvilket i sidste ende betyder bedre biler og lavere priser til forbrugerne.

Blandt årets kandidater finder vi også flere debutanter på dansk jord – blandt andre Leapmotor, Skyworth og Zeekr, der for første gang er med i opløbet. De udfordrer etablerede mærker som Toyota, Kia og Renault på både teknologi, design og pris.

Vinderen af Årets Bil i Danmark 2026 bliver afsløret den 25. november – samme dag, som juryen også uddeler en række specialpriser. Én ting står dog allerede klart: Årets bil kører på strøm.

Siden Tesla Model 3 vandt i år 2020, har elbilerne vundet hvert år. Volkswagen ID.3, Hyundai Ioniq 5, Volkswagen ID.Buzz og BMW i5 har fået prisen de seneste fire år.Sidste år var det Kia EV3 der løb med æren.

Alle 7 finalister til Årets Bil 2026 er elektriske